Pumpiera fi Queensland l-Awstralja, bdew is-sena l-ġdida jippruvaw jikkontrollaw nar li ħakem partijiet ta’ North Stradbroke Island fejn il-bieraħ kienu evakwati mad-900 ruħ li kienu qed jikkampjaw fiż-żona. Ir-riħ qawwi kompla jħeġġeġ in-nar matul il-lejl u ntbagħtu ħelikopters biex jitfgħu l-ilma hekk kif in-nar kompla jinfirex. L-Awtoritajiet Awstraljani qed iżommu għajnejhom miftuħa biex jaraw jekk in-nar jersaqx qrib il-belt ta’ Dunwich. Inqatgħet il-provista tal-eletriku f’partijiet tal-gżira li tinsab mal-51 kilometru ‘l bogħod minn Brisbane.